ཀོ རཏྟཿ ཀཱིརྟི དྷྭ ཛ སྱ པྲ ཝ ཙ ནཾ པུ སྟ ཀ
ཤྩ ཏུ རྠེ བྷྱ སྶ རྦ བི དོ བི དྷྱ ནྱ དྷི ཏཾ ར སྨི ནཱ མ བི ཛ ཧཱ ར༎
༄༅། །དེ་བཞིན་གཤེགས་པ་ཐམས་ཅད་ཀྱི་གསུང་གི་གསང་བ་འཛིན་པ་རྗེ་བཙུན་རིན་པོ་ཆེ་གྲགས་པ་རྒྱལ་མཚན་གྱི་གསུང་རབ་གླེགས་བམ་
བཞི་པ་ལས་ཀུན་རིག་གི་ཆོ་ག་གཞན་ཕན་འོད་ཟེར་ཞེས་བྱ་བ་བཞུགས།
༄༅༅། །ཨོཾ་སྭསྟི་སིདྡྷ། རྒྱུད་དོན་གསལ་བར་སྟོན་མཛད་བླ་མ་དང་། ཁྱབ་བདག་རྣམ་
པར་སྣང་མཛད་ཤཱཀྱའི་མགོན། །དཔལ་ལྡན་གསང་བདག་རྡོ་རྗེ་འཛིན་རྣམས་ལ། །སྤྱི་
བོར་ཐལ་སྦྱར་གུས་པས་ཕྱག་འཚལ་ལོ། །
-1-

རྗེ་བཙུན་རིན་པོ་ཆེ་གྲགས་པ་རྒྱལ་མཚན་གྱི་གསུང་འབུམ།
༄༅། །སརྦ ཏ ཐཱ ག ཏཱ ནཱཾ ཝཱ གོ གུ ཧྱ དྷ ར ཀོ བྷ ཊཱ ར ཀོ རཏྟཿ ཀཱིརྟི དྷྭ ཛ སྱ པྲ ཝ ཙ ནཾ པུ སྟ ཀ
ཤྩ ཏུ རྠེ བྷྱ སྶ རྦ བི དོ བི དྷྱ ནྱ དྷི ཏཾ ར སྨི ནཱ མ བི ཛ ཧཱ ར༎
༄༅། །དེ་བཞིན་གཤེགས་པ་ཐམས་ཅད་ཀྱི་གསུང་གི་གསང་བ་འཛིན་པ་རྗེ་བཙུན་རིན་པོ་ཆེ་གྲགས་པ་རྒྱལ་མཚན་གྱི་གསུང་རབ་གླེགས་བམ་
བཞི་པ་ལས་ཀུན་རིག་གི་ཆོ་ག་གཞན་ཕན་འོད་ཟེར་ཞེས་བྱ་བ་བཞུགས།
༄༅༅། །ཨོཾ་སྭསྟི་སིདྡྷ། རྒྱུད་དོན་གསལ་བར་སྟོན་མཛད་བླ་མ་དང་། ཁྱབ་བདག་རྣམ་
པར་སྣང་མཛད་ཤཱཀྱའི་མགོན། །དཔལ་ལྡན་གསང་བདག་རྡོ་རྗེ་འཛིན་རྣམས་ལ། །སྤྱི་
བོར་ཐལ་སྦྱར་གུས་པས་ཕྱག་འཚལ་ལོ།
།དཔལ་ལྡན་ངན་སོང་ཀུན་སྦྱོང་རྒྱུད་ཀྱི་དོན།
།མཚན་མོའི་པདྨ་བཞིན་དུ་ཟུམ་གྱུར་པ། །བླ་མའི་མན་ངག་ཉི་མའི་འོད་ཟེར་གྱིས། །ཕྱེ་
ལས་ཆོ་གའི་ཕྲེང་མཛེས་བཏུ་བར་བྱ། །དེ་ལ་འདིར་ངན་སོང་ཐམས་ཅད་ཡོངས་སུ་
སྦྱོང་བའི་རྒྱུད་ཀྱི་ལག་ཏུ་བླང་བའི་མངོན་པར་རྟོགས་པའི་རིམ་པ་སྟོན་པར་འདོད་
པས། འདི་ལ་སྤྱི་དོན་གཉིས་ཏེ། སྔོན་དུ་བསྙེན་པ་བྱ་བ་དང་། དེ་ནས་དེས་ལས་སུ་བྱ་
བའི་རིམ་པའོ། །དང་པོ་ལ་གསུམ་སྟེ། དཔའ་བོ་གཅིག་པའི་བསྙེན་པ་དང་། དཀྱིལ་
འཁོར་རྫོགས་པའི་བསྙེན་པ་དང་། རས་བྲིས་ལ་བརྟེན་ཏེ་བསྙེན་པའོ། །དང་པོ་དཔའ་བོ་
གཅིག་པ་ནི། དཀྱིལ་འཁོར་སྒོམ་པ་ལ་སོགས་པ་ཐམས་ཅད་ཀྱི་སྔོན་དུ་འགྲོ་བ་ཡིན་པས་
དེ་བརྗོད་པར་བྱའོ། །དེ་ཡང་དཀྱིལ་འཁོར་གང་ཡིན་གྱི་གཙོ་བོའི་བསྙེན་པ་དང་
-1-

དཔལ་ས་སྐྱའི་རིག་མཛོད། ས་སྐྱ་བཀའ་འབུམ།
དཀྱིལ་འཁོར་ཐམས་ཅད་དུ་འཇུག་པ་རྡོ་རྗེ་སེམས་དཔའི་བསྙེན་པའོ། །དེ་གཉིས་ཀའི་
སྐྱེད་པའི་ཆོ་ག་ནི། དངོས་གཞི་རང་རང་གི་གཙོ་བོའི་ས་བོན་དང་། མཚན་མ་ལས་རང་
རང་གི་གཙོ་བོའི་སྐུར་སྒོམ་པའམ། ཧཱུྃ་ལས་རྡོ་རྗེ། དེ་ལས་རྡོ་རྗེ་སེམས་དཔར་བསྐྱེད་
པའི་བག་ཙམ་དེ་མ་ཡིན་པ་གཞན་ཐམས་ཅད་ནི་འདྲའོ། །དེ་ལ་རྒྱུད་ལས། རྡོ་རྗེ་
སེམས་དཔའི་གནས་འདུག་ནས། །ཐམས་ཅད་ཟོས་ཏེ་ཀུན་བྱས་ཀྱང་། །འགྲུབ་འགྱུར་
ཉེས་པས་མི་གོས་ན། །སྙིང་རྗེར་ལྡན་པ་སྨོས་ཅི་དགོས། །ཞེས་འབྱུང་བ་དང་། དཀྱིལ་
འཁོར་ཀུན་ཏུ་འཇུག་པ་རྡོ་རྗེ་སེམས་དཔའི་སྐྱེད་ཆོག་བརྗོད་པར་བྱའོ། །དེ་བརྗོད་པ།
འཇིག་རྟེན་གསུམ་ལས་རྣམ་རྒྱལ་གྱི། །བདག་བསྲུངས་ལ་སོགས་བྱས་ནས་ཀྱང་།
།བདག་གི་དེ་ཉིད་དྲན་བྱེད་ཅིང་། །ཞེས་འབྱུང་བས། ཐོག་མར་བསྲུང་བ་བྱ་སྟེ། ཐོག་
མར་ཆོས་བདག་མེད་པ་དང་། དེ་མ་རྟོགས་པའི་སེམས་ཅན་རྣམས་ལ་སྙིང་རྗེ་ཆེན་པོ་
དང་། དེ་དག་ཐམས་ཅད་སངས་རྒྱས་ཀྱི་ས་ལ་དགོད་པར་བྱའོ། །སྙམ་པའི་བྱང་ཆུབ་ཀྱི་
སེམས་ཡུན་རིང་དུ་བསྒོམ། དེ་ནས་དེའི་ངང་ལས་པཾ་ལས་པདྨ། ཨ་ལས་ཟླ་བའི་སྟེང་དུ་
ཧཱུྃ་བསམ། དེ་ལས་འོད་འཕྲོས་འདུས་པ་ལས། རང་ཕྱག་ན་རྡོ་རྗེ་སྐུ་མདོག་ལྗང་སྔོན་
ཞལ་གཅིག་ཕྱག་གཉིས་པ། གཡས་རྡོ་རྗེ། གཡོན་དྲིལ་བུ་འཛིན་པར་བསམ་ལ། དེའི་སྙིང་
གར་ཉི་མའི་སྟེང་དུ་ཧཱུྃ་བསམ་ལ། དེ་ལས་འོད་འཕྲོས་འདུས་པ་ལས། བདག་ཉིད་འཇིག་
རྟེན་གསུམ་ལས་རྣམ་པར་རྒྱལ་བ། དབུ་མཐའ་ཡས་པ། ཕྱག་མཐའ་ཡས་པ། སྦྲུལ་དང་།
མི་སྡུག་པའི་རྒྱན་གྱིས་བརྒྱན་པ། སྟག་གི་ལྤགས་པའི་ཤམ་ཐབས་བྱས་པ། མཚོན་ཆ་སྣ་
ཚོགས་དང་། རྒྱུ་མ་དང་། མགོ་ཐོད་ཤས་གང་བ་ཕྱག་ན་བསྣམས་པར་བསམ་ལ། ལག་
པ་རྡོ་རྗེ་ཁུ་ཚུར་བྱས་ལ། མཐེའུ་ཆུང་ལུ་གུ་རྒྱུད་དུ་སྦྲེལ་ནས། མཛུབ་མོ་གཉིས་སྡིགས་
མཛུབ་ཏུ་བྱས་ལ། ཨོཾ་བཛྲ་ས་ཏྭ་ཀྲོ་དྷ་ཨ་ན་ལཱརྐ། མ་ཧཱ་བཛྲ་ཀྲོ་དྷ། དྲ་བ་དྲ་བ། བི་དྲ་བ།
-2-

རྗེ་བཙུན་རིན་པོ་ཆེ་གྲགས་པ་རྒྱལ་མཚན་གྱི་གསུང་འབུམ།
བི་དྲ་བ། སརྦ་ཨ་པཱ་ཡ། ནཱ་ཤ་ཡ་ནཱ་ཤ་ཡ། ཧ་ར་ཧ་ར་པྲ་ཎཱ་ན་ཧཱུྃ་ཕཊ། ཅེས་ལན་གསུམ་
གྱིས་བདག་བསྲུང་། ལན་གསུམ་གྱིས་གནས་བསྲུང་། ལན་གསུམ་གྱིས་རྣལ་འབྱོར་
བསྲུང་ལ། རྒྱས་པར་བྱེད་ན། ཁྲོ་བོའི་བསྟོད་པ་ཡང་བྱའོ། །དེ་ནས་འཁོར་ལོས་སྒྱུར་བ་
ནས་འབྱུང་བ་བཞིན། ལག་པ་གཉིས་མདུན་དུ་བཞག་ལ། ཨ་ལས་ཟླ་བའི་དཀྱིལ་འཁོར་
བསམ་ལ། ཧཱུྃ་ཞེས་བྱ་བ་དང་། ཨ་ཞེས་བྱ་བས་ཟླ་བའི་དཀྱིལ་འཁོར་དེ་གཉིས་བྱིན་གྱིས་
བརླབས་ལ། ལག་པ་གཉིས་ཀའི་ཐལ་མོ་གཉིས་ལ། ཨ་ལ་སོགས་པ་དབྱངས་ཀྱི་ཡི་གེ་
བཅུ་དྲུག་གིས་གང་ཞིང་། འོད་ཟེར་འཕྲོ་བར་བྱ་སྟེ། མཐེ་བོ་གཉིས་ལ་ཨོཾ་ཞེས་བྱ་བ་
དང་། མཛུབ་མོ་གཉིས་ལ་ཧཱུྃ། གུང་མོ་གཉིས་ལ་ཏཱཾ། སྲིན་ལག་གཉིས་ལ་ཧྲཱིཿ མཐེའུ་ཆུང་
གཉིས་ལ་ཨཿ བཞག་ལ། དེ་ལྟར་ཡི་གེ་རྣམས་བཞག་པར་བྱས་ནས། དེ་བཞིན་གཤེགས་པ་
རྣམས་ཡིན་པར་མོས་པ་བསྐྱེད་དེ། ཆོས་ཐམས་ཅད་གཅིག་ལ་གཅིག་འདྲེས་པ་དང་།
བདག་དང་རྗེས་སུ་མཐུན་པར་དྲན་པར་བྱ་སྟེ། ཞེས་གསུངས་པས་ས་བོན་ལས། གཡས་
པའི་མཐེ་བོ་ལ་རྣམ་པར་སྣང་མཛད། མཛུབ་མོ་ལ་མི་བསྐྱོད་པ། གུང་མོ་ལ་རིན་ཆེན་
འབྱུང་ལྡན། སྲིན་ལག་ལ་འོད་དཔག་མེད། མཐེའུ་ཆུང་ལ་དོན་ཡོད་གྲུབ་པ། གཡོན་གྱི་
མཐེ་བོ་ལ་རྡོ་རྗེ་དབྱིངས་ཀྱི་དབང་ཕྱུག་མ། མཛུབ་མོ་ལ་རྡོ་རྗེ་ཐུགས་མ། གུང་མོ་ལ་རྡོ་
རྗེ་དབང་བསྐུར་མ། སྲིན་ལག་ལ་རྡོ་རྗེ་མཚོན་ཆ་མ། མཐེའུ་ཆུང་ལ་རྡོ་རྗེ་ཀུན་མ་
རྣམས་ཕན་ཚུན་ལྷ་དང་ལྷ་མོའི་ཁྱད་པར་མ་ཡིན་པ། སྐུ་མདོག་དང་། ཕྱག་མཚན་ལ་
སོགས་པ་རིགས་ལྔ་བཞིན་བསམས་ལ། མཉམ་པའི་ཐལ་མོ་དང་། ཨོཾ་ཨ་ནྱ་ནྱ་ཨ་ནུ་ག་
ཏ་སརྦ་དྷརྨཿ ཞེས་པས། ལྷ་དང་ལྷ་མོ་ཕན་ཚུན་རེག་པར་སྒོམ། རྡོ་རྗེ་ཐལ་མོ་དང་། སྤ་
ར་སྤ་ར་ཨ་ནུ་པྲ་བིཥྚ་སརྦ་དྷརྨཱ་ཞེས་པས་རྗེས་སུ་ཞུགས་པར་བསམ། རྡོ་རྗེ་བསྡམས་པ་
དང་། ཨ་ཏྱནྟ་ཨ་ནུ་པྲ་བཥྚི་སརྦ་དྷརྨཱ་བཛྲ་ཨཛྫ་ལི། ཞེས་པས་གཉིས་སུ་མེད་པར་རོ
-3-

དཔལ་ས་སྐྱའི་རིག་མཛོད། ས་སྐྱ་བཀའ་འབུམ།
གཅིག་ཏུ་འདྲེས་པར་བསམ། སེམས་འོད་གསལ་བར་བསྒོམས་ལ། བཛྲ་བནྡྷ་ཏྲཊ། ཞེས་
བརྗོད་ཅིང་། རྡོ་རྗེ་བསྡམས་པ་ལན་གསུམ་དྲལ་བས་སྡིག་པ་ཐམས་ཅད་དྲལ་བར་བསམ།
བཛྲ་ཨཱ་བེ་ཤ །ཞེས་པ་དང་། རྡོ་རྗེ་བསྡམས་པའི་མཐེ་བོང་ནང་དུ་བཅུག་པ་བཅིང་ལ།
ཨཿཨཿཨཿཞེས་ལན་མང་དུ་ཟློས་ཤིང་རང་གི་སྙིང་གར་དང་པོའི་རྡོ་རྗེའི་རྣམ་པ་ཆར་
བབ་པ་བཞིན་དུ་ཡེ་ཤེས་པ་དབབ་པ་དང་། དེ་བརྟན་པར་བྱ་སྟེ། ཏིཥྛ་བཛྲ་དྲྀ་ཎྷོ་མེ་བྷ་ཝ་
ཤཱ་ཤྭ་ཏོ་མེ་བྷ་ཝ་ཧྲྀ་ད་ཡཾ་མེ་ཨ་དྷི་ཏིཥྛ་སརྦ་སིདྡྷི་མེ་པྲ་ཡཙྪ་ཧཱུྃ། ཧ་ཧ་ཧ་ཧ་ཧོ་ཞེས་
བརྗོད་ལ་སྔར་གྱི་ཕྱག་རྒྱ་དགྲོལ། ཡང་བཛྲ་མུཥྚི ཞེས་པས་རྡོ་རྗེ་བསྡམས་པ་མཐེ་བོ་ནང་
དུ་བཅུག་པ། མཐེ་བོའི་རྒྱབ་ཏུ་མཛུབ་མོས་བཀབ་པ་ནང་དུ་བཅུག་ལ། ཨོྃ་བཛྲ་མུཥྚི་བཾ།
ཞེས་པས། ཕྱག་རྒྱ་བཀྲོལ་ཏེ། སེ་གོལ་གཏོགས་ལ་བརྟན་པར་བྱའོ། །དེ་ནས་ཚེ་དཔག་ཏུ་
མེད་པ་ནས་འབྱུང་བའི་ཆོས་རྣམས་ཐམས་ཅད་དངོས་མེད་པར། །སེམས་ཀྱིས་བསྒོམས་
པར་བྱས་ནས་ཀྱང་། །ཨ་ལས་ཟླ་བའི་དཀྱིལ་འཁོར་བསམ། །རང་གི་ས་བོན་དེ་དབུས་
སུ། །བསམས་ནས་དམ་ཚིག་ཕྱག་རྒྱ་དག བསམ་ཞིང་དེ་བཞིན་དེ་ཉིད་དུ། །སྒྲུབ་པ་པོས་
ནི་བསྒྱུར་བར་བྱ། །ལྷ་ཡི་རྣལ་འབྱོར་ཚུལ་དུ་བསྒྱུར། །དེ་ནས་རང་གི་ས་བོན་དང་། །
ཕྱག་རྒྱས་ཕྱག་རྒྱ་དེ་བྱིན་བརླབ། །ལྟག་འོག་གོ་རིམ་ཇི་བཞིན་དུ། །སངས་རྒྱས་རྣམས་
ཀྱིས་དབང་བསྐུར་རོ། །ཞེས་བྱ་བའི་དོན་བསྒོམ་པར་བསྟན་པ་ནི། ཡེ་ཤེས་ཕབ་ཅིང་བརྟན
པར་བྱས་པའི་རྗེས་ལ། ཨོཾ་སྭ་བྷཱ་བ་ཤུདྡྷསརྦ་དྷརྨཿསྭ་བྷཱ་ཝ་ཤུདྡྷ྅་ཧཾ། ཞེས་བརྗོད་པས་
སྟོང་པར་བསམས་ལ། དེའི་ངང་ལས་པཾ་ལས་པདྨའི་སྟེང་དུ་ཨ་ལས་ཟླ་བའི་དཀྱིལ་འཁོར
བསམ། དེའི་སྟེང་དུ་རང་རང་གི་དཀྱིལ་འཁོར་གྱི་གཙོ་བོའི་ས་བོན་ལས་རང་རང་གི་
གཙོ་བོ་བསྐྱེད་པ་ཡིན་ཡང་། འགལ་བ་མེད་མོད་ཀྱི། འདིར་ཀུན་ཏུ་འཇུག་པ་རྡོ་རྗེ་སེམས་
དཔའ་བསྐྱེད་པར་བྱ་སྟེ། ཧཱུྃ་ལས་རྡོ་རྗེ་ཧཱུྃ་གིས་མཚན་པར་བསམས་ལ། དེ་ལས་འོད་
-4-

རྗེ་བཙུན་རིན་པོ་ཆེ་གྲགས་པ་རྒྱལ་མཚན་གྱི་གསུང་འབུམ།
འཕྲོས་བསྡུས་གཅིག་ཏུ་གྱུར་པ་ལས་རང་རྡོ་རྗེ་སེམས་དཔའ་སྐུ་མདོག་དཀར་པོ་རབ་ཏུ་
དགྱེས་པའི་སྤྱན་གདངས་པ། དར་གྱི་ན་བཟའ་དང་། རིན་པོ་ཆེའི་རྒྱན་གྱིས་བརྒྱན་པ།
ཕྱག་གཡས་པས་རྡོ་རྗེ་རྩེ་ལྔ་པ་ཐུགས་ཀར་སྟོད་དེ་འཛིན་པ། གཡོན་པས་དྲིལ་བུའི་ཁ་
དཀུར་བརྟེན་པ། སེམས་དཔའི་སྐྱིལ་ཀྲུང་གིས་བཞུགས་པར་བསམས་ལ། ཕྱག་རྒྱས་ཕྱག་རྒྱ་
དེ་བྱིན་བརླབ། །ཅེས་པས་བྱིན་གྱིས་བརླབ་སྟེ། ཤཱཀ་ཐུབ་ཀྱི་སྐབས་ནས་འབྱུང་བ་བཞིན།
མཉམ་པར་བཞག་པས་དཔྲལ་བར་ནི། །ཕྱག་འཚལ་བ་ཡི་ཐལ་མོ་སྦྱར། །སངས་རྒྱས་བདེ་
གཤེགས་བསྐྱེད་རྣམས་ཀྱིས། །ཕྱག་འཚལ་བ་ཡི་ཕྱག་རྒྱར་བཤད། །རྣལ་འབྱོར་རིག་པས་
མགྲིན་ཕྱོགས་སུ། །ཐལ་མོ་སྙིམ་པར་སྦྱར་བ་ནི། །རྟག་ཏུ་པདྨའི་རིགས་ཉིད་ཀྱིས། །པདྨའི་
ཕྱག་རྒྱ་ཡིན་པར་བཤད། །རྡོ་རྗེ་ཐལ་མོ་སྦྱར་ནས་ཀྱང་། །སྙིང་གར་གུང་མོ་མཐའ་སྦྱར་
བ། །རྡོ་རྗེ་རིགས་ཀྱི་ཕྱག་རྒྱ་འདི། །དམ་ཚིག་ཐམས་ཅད་འཛིན་བྱེད་པའོ། །ཕྱག་རྒྱ་དང་
པོ་དཔྲལ་བར་བཞག་ལ། ༀ་བྷི་ཏ་བྷི་ཏ་སརྦ་ཨཱ་བ་ར་ཎཱ་ནི་ཧཱུྃ་ཕཊ། ཕྱག་རྒྱ་གཉིས་པ་
མགྲིན་པར་བཞག་ལ། ༀ་ཏྲ་ཊ་ཏྲ་ཊ་སརྦ་ཨཱ་བ་ར་ཎཱ་ནི་ཧཱུྃ་ཕཊ། ཕྱག་རྒྱ་གསུམ་པ་སྙིང་
གར་བཞག་ལ། ཨོཾ་ཚིནྡྷ་ཚིནྡྷ་སརྦ་ཨཱ་བ་ར་ཎཱ་ནི་ཧཱུྃ་ཕཊ། ཅེས་པས་སྐུ་གསུང་ཐུགས་བྱིན་
གྱིས་བརླབས་ལ། ལྟག་འོག་གོ་རིམ་ཇི་བཞིན་དུ། །སངས་རྒྱས་རྣམས་ཀྱིས་དབང་བསྐུར་
རོ། །ཞེས་པས། སངས་རྒྱས་ལྔའི་དབང་བསྐུར་བར་བྱ་སྟེ། ཕྱག་ན་རྡོ་རྗེ་ལས་འབྱུང་བ། ཨོཾ་
བཛྲ་ཨ་བྷི་ཥཱིཉྩ་ཧཱུྃ། ཨོྃ་བུདྡྷ་ཨ་བྷི་ཥིཉྩ་ཨོཾ། ཨོཾ་རཏྣ་ཨ་བྷི་ཥིཉྩ་ཏྲཾ། ཨོཾ་པདྨ་ཨ་བྷི་ཥིཉྩ་ཧྲཱིཿ
ཨོཾ་ཀརྨ་ཨ་བྷི་ཥིཉྩ་ཨཿ ཞེས་པ་དང་། དེ་དག་གི་ཕྱག་རྒྱ་ཤཱཀ་ཐུབ་ནས་འབྱུང་བ། རྡོ་རྗེ་
བསྡམས་པ་ལས། གུང་མོ་རྡོ་རྗེ་འདྲ་བར་གཤིབས་ལ། མཐེ་བོ་དང་། མཐེའུ་ཆུང་བརྐྱང་
པ་ནི། ཕྱག་ན་རྡོ་རྗེ་ཡིའོ། །དེ་ཉིད་ལས་མཐེ་བོ་དང་མཐེའུ་ཆུང་དེ་བཞིན་དུ་བྱས་ལ། མཛུབ་
མོ་དང་། སྲིན་ལག་པདྨ་འདྲ་བར་བྱ་བ་ནི་སྦྱོང་བའི་རྒྱལ་པོ་ཡིའོ། །དེ་ཉིད་ལས། མཛུབ་
-5-

དཔལ་ས་སྐྱའི་རིག་མཛོད། ས་སྐྱ་བཀའ་འབུམ།
མོ་གཉིས་རིན་པོ་ཆེ་འདྲ་བར་བྱས་པ་ནི། དབང་བསྐུར་བའི་ཕྱག་རྒྱའོ། །མཐེ་བོ་དང་།
མཐེའུ་ཆུང་སོ་སོར་མཉམ་ལ། ལྷག་མ་ཐམས་ཅད་བརྐྱང་པ་ནི། སྡིག་པ་ཐམས་ཅད་
སྲེག་པའི་ཕྱག་རྒྱའོ། །ལག་པ་གཡོན་པ་དེ་བཞིན་དུ་བསྒྱུར་བ་ནི། ལས་ཐམས་ཅད་པའི་
ཕྱག་རྒྱའོ་ཞེས་འབྱུང་བས། སྔགས་དང་ཕྱག་རྒྱ་དང་པོ་སྤྱི་བོར་བཞག་ལ། སྤྱི་བོར་མི་
བསྐྱོད་པ་བསམ་པར་བྱའོ། །སྔགས་དང་ཕྱག་རྒྱ་གཉིས་པ་གཉིས་ཀྱིས་དཔྲལ་བར་རེག་
པས། དཔྲལ་བར་རྣམ་པར་སྣང་མཛད་བསམ། སྔགས་དང་ཕྱག་རྒྱ་གསུམ་པ་གཉིས་ཀྱིས་
རྣ་བ་གཡས་པའི་སྟེང་དུ་རིན་འབྱུང་། སྔགས་དང་ཕྱག་རྒྱ་བཞི་པ་གཉིས་ཀྱིས་ལྟག་པར་
འོད་དཔག་མེད། སྔགས་དང་ཕྱག་རྒྱ་ལྔ་པ་གཉིས་ཀྱིས་རྣ་བ་གཡོན་པའི་སྟེང་དུ་དོན་གྲུབ་
བསམ་མོ། །རང་གི་རིགས་དེ་བཞིན་གཤེགས་པ་ཡིན་ན། སྤྱི་བོར་རྣམ་སྣང་བསྐྱེད་དོ། །དེ་
ལྟར་བདག་རྡོ་རྗེ་སེམས་དཔའམ། རང་རང་གི་གཙོ་བོར་བསྐྱེད་ནས། གླེང་གཞི་ནས་འབྱུང་
བ་བཞིན་བསམས་ཏེ། ཚངས་པ་ཆེན་པོ་པདྨའི་གདན་ལ་བཞུགས་ནས། དེ་ནས་ངན་
སོང་གི་རྒྱུད་ཡོངས་སུ་སྦྱོང་བ་ཞེས་བྱ་བའི་ཏིང་ངེ་འཛིན་ལ་སྙོམས་པར་ཞུགས་ནས། ངན་
སོང་གསུམ་གྱི་རྒྱུད་ལས་རྣམ་པར་གྲོལ་བ་ཞེས་བྱ་བའི་བྱང་ཆུབ་སེམས་དཔའ་སེམས་
དཔའ་ཆེན་པོའི་ཏིང་ངེ་འཛིན་འོད་ཟེར་འཕྲོ་བ་དང་སྡུད་པ་མང་པོའི་ཕྲེང་བ་ཉིད་ཀྱི་
དཔྲལ་བའི་མཛོད་སྤུ་ནས་ཕྱུང་ནས། དེ་སྟོང་གསུམ་གྱི་སྟོང་ཆེན་པོའི་འཇིག་རྟེན་གྱི་
ཁམས་འདི་དག་ཀུན་ཏུ་སྣང་བར་བྱས་སོ། །ཀུན་ཏུ་སྣང་བར་བྱས་པས་སེམས་ཅན་ཐམས་
ཅད་ཀྱི་སེམས་ཉོན་མོངས་པའི་འཆིང་བ་ལས་རྣམ་པར་གྲོལ་ཏེ། བདེ་བ་སོ་སོར་ཐོབ་ནས།
ཡང་དགའ་བའི་ཚལ་ཐམས་